《虹桥》
明代·陈实

郭外冲衢控道周，虹桥南跨水东流。成功自昔谁鞭石，利济何人此作舟。

徙倚闻鹃疑在洛，谬悠投履笑封留。人非物是今如此，华表风高鹤到不。

作者简介：陈实，字秀卿。琼山人。明孝宗弘治十五年（一五〇二）进士，授南京江西道监察御史，改北御史，出为常州知府。卒于官。清雍正《广东通志》卷四六有传。